Άρματα μάχης στον Α΄ Παγκόσμιο Πόλεμο

Η ανάπτυξη των αρμάτων μάχης στον Α΄ Παγκόσμιο Πόλεμο ήταν η απάντηση στο αδιέξοδο που είχε προκληθεί από το πόλεμο των χαρακωμάτων στο δυτικό μέτωπο. Το πρώτο όχημα κατασκευάστηκε στη Μεγάλη Βρετανία το 1915. Το πρωτότυπο ενός νέου σχεδίου που έγινε το Μαρκ Ι άρμα μάχης επέδειξε ο Βρετανικός Στρατός στις 2 Φεβρουαρίου του 1916.

Οι Γάλλοι δεν ήταν πολύ πίσω στην ανάπτυξη αρμάτων μάχης έχοντας τα πρώτα στο πεδίο μάχης το 1917 και παράγοντας περισσότερα άρματα μάχης από όλους τους άλλους μαχόμενους μαζί. Οι Γερμανοί ήταν πιο αργοί, συγκεντρωμένοι στα αντιαρματικά όπλα που χρησιμοποιούσαν εναντίον των Βρετανικών και Γαλλικών αρμάτων. 

Οι πρώτες μάχες ανάμεσα σε άρματα μάχης έγιναν την 24η Απριλίου του 1918. Ήταν μια εμπλοκή ανάμεσα σε τρία Γερμανικά Α7V και τρία Βρετανικά Mk. IV στο Βιγιέρ-Μπρετονέ στη βόρεια Γαλλία.